Akademický senát

Slovenskej technickej univerzity v Bratislave

24. 10. 2016

**Predchádzajúci písomný súhlas na zámenu nehnuteľnej veci vo vlastníctve STU**

Predkladá: **prof. Ing. Robert Redhammer, PhD.**

rektor

Vypracoval: **JUDr. Marcel Michalička**

právny a organizačný útvar

Zdôvodnenie: Postup v zmysle ustanovenia § 13 ods. 1 písm. e) zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov.

Návrh uznesenia: Akademický senát Slovenskej technickej univerzity v Bratislave dáva predchádzajúci písomný súhlas s návrhom rektora na zámenu nehnuteľnosti vo vlastníctve Slovenskej technickej univerzity v Bratislave zapísanej na LV č. 1425 vedenom Okresným úradom Bratislava, katastrálny odbor, pre okres Bratislava IV, obec BA-m.č. KARLOVA VES a k. ú. Karlova Ves ako: parcela reg. „C“ evidovaná na katastrálnej mape ako parc. č. 2981/72 – zastavané plochy a nádvoria o celkovej výmere 2.564 m2 s nehnuteľnosťami vo vlastníctve Hlavného mesta Slovenskej republiky Bratislava a odporúča materiál predložiť na vyjadrenie prechádzajúceho písomného súhlasu Správnej rade STU.

**Dôvodová správa**

1. Predchádzajúci písomný súhlas sa týka nehnuteľnej veci vo vlastníctve Slovenskej technickej univerzity v Bratislave (ďalej len „STU“) a v užívaní Rektorátu STU, a to:

nehnuteľnosť zapísanú na LV č. 1425 vedenom Okresným úradom Bratislava, katastrálny odbor, pre okres Bratislava IV, obec BA-m.č. KARLOVA VES a k. ú. Karlova Ves ako parcela reg. „C“ evidovaná na katastrálnej mape ako parc. č. **2981/72** – zastavané plochy a nádvoria o celkovej výmere 2.564 m2.

(ďalej len „nehnuteľnosť STU“)

(príloha č. 1).

1. Nehnuteľnosť STU bude zamenená s nehnuteľnosťami, ktoré budú na základe Rozsudku Krajského súdu v Bratislave zo dňa 28.10.2015, sp. zn. 2S/65/2014 zapísané v prospech Hlavného mesta Slovenskej republiky Bratislava (ďalej len „Bratislava“). Ide o nehnuteľnosti evidované pre okres Bratislava I, obec BA-m.č. STARÉ MESTO a k. ú. Staré Mesto ako:

parcela reg. „C“ evidovaná na katastrálnej mape ako parc. č. **21739/1** – zastavané plochy a nádvoria o celkovej výmere 854 m2

parcela reg. „C“ evidovaná na katastrálnej mape ako parc. č. **21739/20** – zastavané plochy a nádvoria o celkovej výmere 278 m2

parcela reg. „C“ evidovaná na katastrálnej mape ako parc. č. **21739/31** – zastavané plochy a nádvoria o celkovej výmere 1.330 m2

(ďalej len „nehnuteľnosti v Starom Meste“)

(príloha č. 2).

Nehnuteľnosti v Starom Meste sa nachádzajú v areáli Stavebnej fakulty STU, Strojníckej fakulty STU a Fakulty chemickej a potravinárskej technológie STU a ich súhrnná výmera je 2.462 m2. Bratislava bude musieť pred uzatvorením zámennej zmluvy preukázať vlastnícke právo k nehnuteľnostiam v Starom Meste.

1. Dňa 01.07.2016 bol na adresu sídla Bratislavy odoslaný list s návrhom na zámenu nehnuteľnosti STU s nehnuteľnosťami v Starom Meste.
2. Dňa 23.09.2016 vydal kvestor návrh na rozhodnutie rektora o nepotrebnosti nehnuteľnosti STU (ďalej len „návrh kvestora“) – príloha č. 3.
3. Návrh kvestora bol prerokovaný a odsúhlasený vo vedení STU dňa 28.09.2016.
4. V dňoch 28.09.2016 – 30.09.2016 prebehlo ponukové konanie, ktoré bolo neúspešné vzhľadom na skutočnosť, že žiadna z oslovených súčastí STU neprejavila záujem o užívanie nehnuteľnosti STU.
5. Na základe odsúhlasenia návrhu kvestora vo vedení STU a neúspešného ponukového konania vydal rektor Rozhodnutie o nepotrebnosti nehnuteľností reg. č.: sekr./216/23765/2016 zo dňa 05.10.2016 (príloha č. 4).